O Mohsu ne vem nič. Toda Vaša milost naj nam ne pozabi poslati v <u>komisijsko prodajo </u> pol ducata Breislakove <i>Geognozije,</i> da bo končno obravnavan tudi v Nemčiji. Ali pa ste morda ubrali <u>najkrajšo</u> pot do <u>Molla</u>  po Mohsu?
<p>Wolf me je v predgovoru prvega zvezka svojega novega <i>Platona</i> navedel (<i>Kopitar<u>us</u> </i>) poleg <u>Alterja,</u> <u>Basta</u> in <u>Boissonada.</u> Prav tako me veseli njegova dobra zamisel, da je en izvod na velenu kot zahvalo za usluge, ki jih je bil <u>pred kratkim</u> deležen (zaradi mojega kolacioniranja), poslal grofu Ossolinskemu kot darilo dvorni knjižnici. Če bi končno lahko uredil svoje stanovanjske težave (sedaj je to vse, kar si želim), bi dvorna knjižnica po zaslugi <u>tiskanih</u> katalogov svojih zakladov kmalu pridobila na <u>zasluženo</u> slavo.
</p><p>Do Schreibersa ne pridem, ker sestajanja poleti niso predvidena, saj nastopi mrak šele po deveti uri zvečer. Naročil zanj pa tudi nimam.
</p><p>Botanika Hosta sem nedavno spoznal v njegovem vrtu pri Belvederu, ko sem bil z univerzitetnim bibliotekarjem tam na sprehodu. Sploh nisem vedel, da je Ilir. Prav tedaj je pisal Hladniku. Smrt barona Karla ga je izredno prizadela. Humboldtov brat, ki je tukaj poslanec in <u>Vaterjev</u> tekmec v lingvistiki, me je zaprosil, naj postanem njegov svetovalec za slovanske jezike. Z njegovo pomočjo lahko vplivam na Nemce, da končno zamenjajo Schlözerja. Njegov dvorni učitelj (Humboldtova družina je številna in vplivna) je izreden grecist, vendar izgleda kot Jud. Humboldt sam pa je ljubezniv, prijeten mož.
</p>
Popoldan. Srečal sem pl. Schemerla, ki je – ko je izvedel, da vam pravkar pišem – Vaši milosti zaželel vse najlepše. Kmalu pa vam bo tudi sam pisal. Upam, da se mali baron <u>Mihec</u> dobro počuti. Gospodični Luizi čestitam za izbor tako lepega krstnega imena. Koller je v <u>vseh pogledih</u> v odlični kondiciji, za katero se mora zahvaliti rojaku Jugovicu, kateremu sem ga priporočil. Pogosto se
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-06-13
<a rel="nofollow" class="external free" href="http://nl.ijs.si/e-zrc/zois/html/MP40.html">http://nl.ijs.si/e-zrc/zois/html/MP40.html</a>